Diari Oficial de la Generalitat Valenciana


Sumari del DOGV 4851, del 28-09-2004 (2004/9393)

ACORD de 2 de juliol de 2004, de la Comissió Territorial d'Urbanisme de València, relatiu a la modificació número 3 del Pla General d'Utiel.
--------------------------------------------------------------------------------------------------------------------------------------------

### Dades del document

Número de DOGV
:   4851

Data del DOGV
:   28-09-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/9393


Data del document
:   02-07-2004

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Utiel
    * pla d'urbanisme

ACORD de 2 de juliol de 2004, de la Comissió Territorial d'Urbanisme de València, relatiu a la modificació número 3 del Pla General d'Utiel. [2004/M9393]
  
La Comissió Territorial d'Urbanisme de València, en sessió realitzada el 2 de juliol de 2004, va adoptar l'acord següent:
  
En relació amb l'expedient remés per l'Ajuntament d'Utiel referit a la modificació puntual número 3 del Pla General d'aquest municipi, aprovat definitivament el 27 de gener de 1987, s'informa el següent:
  
1. Tramitació
  
La modificació puntual número 3 del Pla General d'Utiel es va sotmetre a informació pública mitjançant un acord del Ple de l'Ajuntament, en sessió realitzada el dia 30 d'octubre de 2003.
  
El secretari general de l'Ajuntament fa constar que durant el pertinent període d'exposició pública de la modificació puntual no s'hi ha presentat cap al·legació, i l'anunci s'ha publicat en el Diari Oficial de la Generalitat Valenciana número 4.652, de 17 de desembre de 2003, en el diari Levante de 19 de desembre de 2003 i, així mateix, en el tauler d'anuncis de l'Ajuntament.
  
L'aprovació provisional de l'instrument referenciat es va acordar, per unanimitat de membres presents, en sessió plenària realitzada el dia 2 de febrer de 2004, i es va acordar així mateix traslladar l'expedient complet a la conselleria competent en matèria d'urbanisme, a fi que s'efectue l'aprovació definitiva.
  
2. Documentació
  
El projecte consta d'un document de memòria relatiu a la justificació de la modificació, com també dels plànols d'informació i ordenació. Aquesta documentació ha sigut firmada pel tècnic redactor arquitecte.
  
3. Contingut
  
L'objecte de la modificació puntual consisteix en el següent:
  
Pretendre qualificar com institucional i de serveis terrenys qualificats com a multifamiliar amb pati referits a una parcel·la sítia en l'illa entre el carrer de Teruel, calle de García Berlanga i calle del Doctor Sigüenza del terme municipal d'Utiel.
  
Aquesta parcel·la queda qualificada pel planejament vigent, en part, com a zona 2, sòl urbà, subzona IIB, multifamiliar amb pati (i queden fora de la profunditat edificable), i, en part, com a zona V, equipament i serveis, subzona VB, institucional i de serveis.
  
La parcel·la sempre ha format part de la totalitat d'un edifici públic, que, anteriorment era l'antic escorxador i, en l'actualitat, és l'edifici de la Policia Local.
  
Amb la modificació es pretén que es mantinga la qualificació com a zona V, d'equipament i serveis, subzona VB, institucional i de serveis, qualificació que ha tingut sempre l'edifici a què pertany, al mateix temps que se li apliquen els paràmetres de l'actual PGOU, assenyalats en l'article 7.1.7, zona V, d'equipament i serveis, punt 2, zona VB, institucional i de serveis.
  
4. Informes sectorials
  
Durant la tramitació de l'expedient l'Ajuntament ha sol·licitat l'emissió d'informes els municipis confrontants amb aquell terme municipal, i a la Conselleria d'Educació i a la de Sanitat, però aquests no consten en l'expedient.
  
5. Antecedents de planejament
  
El municipi d'Utiel disposa, com a instrument de planejament, amb el document de PGOU, aprovat definitivament el 27 de gener de 1987.
  
Aquesta parcel·la queda qualificada pel planejament vigent, en part, com a zona 2, sòl urbà, subzona IIB, multifamiliar amb pati (i queda fora de la profunditat edificable), i, en part, com a zona V, equipament i serveis, subzona VB, institucional i de serveis.
  
D'altra banda, el PGOU preveia la prolongació del carrer del Doctor Simarro per l'interior de l'illa on s'ubica la parcel·la objecte de requalificació, i s'acaba de configurar aquesta, després de l'aprovació d'un posterior estudi de detall, en el que l'esmentat carrer travessa la totalitat de l'illa sítia entre els carrers de Teruel, García Berlanga i Doctor Sigüenza.
  
L'estudi de detall aprovat va redistribuir els volums d'edificació en algunes parcel·les, això no obstant, la parcel·la objecte d'aquesta modificació puntual es va quedar despenjada en quedar qualificada, en la part que dóna al nou carrer de creació, com a zona 2, sòl urbà, subzona IIB, multifamiliar amb pati (i queda fora de la profunditat edificable), i es permet una única altura.
  
Amb la modificació presentada es pretén que es mantinga la qualificació de la parcel·la com a zona V, d'equipament i serveis, subzona VB, institucional i de serveis, qualificació que ha tingut sempre l'edifici a què pertany, al mateix temps que, se li apliquen els paràmetres de l'actual PGOU, assenyalats en l'article 7.1.7, zona V, d'equipament i serveis, punt 2, zona VB, institucional i de serveis.
  
6. Consideracions
  
1. La documentació està completa, a l'efecte del compliment del que que preceptua l'article 27 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en endavant, LRAU).
  
2. D'acord amb la memòria aportada, la justificació de la modificació puntual ve donada amb la finalitat de mantenir la qualificació de la parcel·la com a zona V, d'equipament i serveis, subzona VB, institucional i de serveis, qualificació que ha tingut sempre l'edifici a què pertany, al mateix temps que se li apliquen els paràmetres de l'actual PGOU, assenyalats en l'article 7.1.7, zona V, d'equipament i serveis, punt 2, zona VB, institucional i de serveis.
  
3. La modificació puntual no comporta canvi en la classificació del sòl, ni augment de l'aprofitament lucratiu privat de cap terreny, ni disminueix les zones verdes o espais lliures previstos en el pla que es modifica. La modificació puntual tampoc ve a legalitzar actuacions urbanístiques irregulars.
  
4. La Comissió Territorial d'Urbanisme, a proposta de la directora general de Planificació i Ordenació Territorial, és l'òrgan competent per a resoldre sobre l'aprovació definitiva dels plans generals - i sobre les modificacions d'aquests- de municipis de menys de 50.000 habitants, de conformitat amb el que disposa l'article 39, per remissió de l'article 55.1 de la Llei Reguladora de l'Activitat Urbanística, en relació amb l'article 10.a) del Reglament dels Òrgans Urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
5. La Comissió Informativa de la Comissió Territorial d'Urbanisme de València, en sessió realitzada el 28 de juny de 2004, va emetre un informe relatiu al projecte que ens ocupa, complint així el que preceptua l'article 23 del Decret 201/2003, de 3 d'octubre, del Govern Valencià, pel qual s'aprova el Reglament dels Organs Urbanístics de la Generalitat Valenciana.
  
A la vista de quant antecedeix, la Comissió Territorial d'Urbanisme, en sessió realitzada el 2 de juliol de 2004, acorda:
  
Aprovar definitivament la modificació puntual número 3 del Pla General d'Utiel.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià, i article 55 del títol IX del Decret 81/2003, de 27 de juny, del Consell de la Generalitat, que estableix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de la publicació.
  
Tot això sense perjudici que es puga exercir qualsevol altre recurs o acció que s'estime oportú.
  
València, 2 de juliol de 2004.- El secretari de la Comissió Territorial d'Urbanisme: Alvaro Aleixandre Ortí.